Fanie kies: Sy beste rooitapyt-oomblikke vir 2015 | SARIE
3. Vogue se bydraende redakteur Lauren Santo Domingo se Delpozo-ensemble maak 'n amazing visuele inpak by die Elle Style Awards in Madrid. Sy is ook op Vanity Fair se internasionale lys van bes gekledes. Om nie 'n bekende te wees nie en steeds die kollig te steel wil gedoen wees!
4. David Beckham by H&M se bekendstelling van hul Modern Essential-reeks in Madrid. Dis hoe mans gaan aantrek vir die volgende ruk. Pakke word nou informele klere en daai wit tennis-tekkie is 'n moet-hê vir 2016.
5. Rihanna by die Met Gala in 'n Guo Pei-ontwerp. Dié rok het ons verbeelding aangegryp en was 'n internet-sensasie. Sy moet beslis beloon word vir haar waagmoed!
6. Alle oë was op Kendall Jenner toe sy haar Victoria's Secret-debuut in dié blou-en-rooi oorgroot romp maak. Kleurryke trends geïnspireer deur Rio de Janeiro en die Olimpiese Spele is volgende jaar groot. Laat die karnaval begin!
7. Pels, pels en nog pels! Adele se faux fur-jas in die Hello-musiekvideo maak 'n sterk tog subtiele stelling, op 'n baie sagte manier skreeu dit baie hard. Die voorkoms is reeds 'n "get the look"-gunsteling by talle aanlyn winkels.
8. Lupita Nyong'o skitter in 'n pragskepping deur Valentino op Vogue se Oktober–voorblad. Die tribal-patroon bevestig ons identiteit en behoefte om te behoort.
9. Jennifer Lopez en haar dansers by die opening van die American Music Awards. Die gebruik van die tribal-patroon en kunspels wys weer dat dít groot trends is. Die lyfkouse suggereer dat tatoes groot is en die mansdansers se lospypdenims wys dat die tendens sy terugkeer maak.